Holtan találták Katalin hercegnõ ápolóját
A nõt pár napja egy ausztrál rádió két mûsorvezetõje csapta be, akik II. Erzsébet királynõnek, illetve Károly trónörökösnek adták ki magukat.
Holtan találták pénteken Londonban azt a kórházi ápolónõt, aki egy ausztrál rádióállomás megtévesztõ telefonhívásáról elhitte, hogy a brit uralkodó és fia kér felvilágosítást a brit trón várományosa, Vilmos herceg várandós feleségének állapotáról.
Az ápolónõ továbbította a hívást arra az osztályra, ahol Katalin hercegnõ feküdt, és a személyzet bizalmas orvosi adatokat szolgáltatott ki a hercegnõrõl a hívóknak.
Katalin hercegnõt hétfõn kellett a VII. Eduárd királyról elnevezett londoni magánkórházba szállítani hirtelen támadt heveny terhességi rosszullétei miatt.
Az ausztrál 2Day FM kereskedelmi rádió két riportere nem sokkal késõbb felhívta a kórházat, és elhitette a személyzettel, hogy II. Erzsébet királynõ, Vilmos herceg nagymamája, illetve Károly walesi herceg, a brit trón elsõ számú várományosa, Vilmos édesapja van személyesen a vonalban.
A telefonhívásra válaszoló ápolónõ, Jacintha Saldanha - abban a hiedelemben, hogy valóban a brit uralkodóval és elsõszülött fiával beszélt - jóhiszemûen továbbkapcsolta hívást a hercegnõt kezelõ osztályra, ahol egy másik ápolónõ röviden, de részletesen beszámolt Katalin állapotáról, bizalmas orvosi adatokat is kiszolgáltatva a hívóknak.
A hívás kedden, londoni idõ szerint kora hajnalban futott be, olyan idõpontban, amikor nem volt szolgálatban telefonközpontos, és a telefont ezért vette fel az ügyeletes nõvér.
John Lofthouse, a kórház vezérigazgatója péntek este személyesen felolvasott nyilatkozatában erõsítette meg, hogy az aznap holtan talált személy Jacintha Saldanha volt, az az ápolónõ, aki az Ausztráliából érkezõ telefonhívást fogadta és továbbította a hercegnõt kezelõ osztályra.
Az ápolónõ ellen a telefonos incidens után nem indult fegyelmi eljárás, és nem is függesztették fel állásából. Lofthouse pénteki közleményében hangsúlyozta, hogy Jacintha Saldanha "kollégái által nagyra becsült, népszerû, elsõ osztályú ápolónõ" volt.
A St. James-palota - Vilmos herceg és édesapja, Károly trónörökös közös londoni hivatala - péntek este közleményben tudatta, hogy Vilmos és felesége "mélységes szomorúsággal" értesült az ápolónõ haláláról.
A palota szóvivõje hozzátette: az udvar semmilyen módon nem tett panaszt a kórháznál a telefonos incidens után, sõt teljes támogatásáról biztosította az ausztrál rádiósok által rászedett személyzetet.
Az eset után a kórház - amely rendszeresen kezeli a királyi család tagjait - mindazonáltal bejelentette, hogy azonnali hatállyal felülvizsgálja a bejövõ telefonhívások kezelésének gyakorlatát.
A hívást fogadó, most holtan talált ápolónõnek nem anyanyelve volt az angol, így valószínûleg nem érzékelte a rádiósok erõteljes - a hívás visszajátszásán jól hallható - ausztrál akcentusát. A magát a brit uralkodónak kiadó ausztrál mûsorvezetõnõ egy súlyos hibát is elkövetett: azt kérte, hogy kapcsolják õt unokájához, Katalinhoz, jóllehet II. Erzsébet királynõ nem a hercegnõnek, hanem Katalin férjének, Vilmos hercegnek a nagymamája.
A Scotland Yard péntek estig nem erõsítette meg egyértelmûen, hogy öngyilkosság történt, de a rendõrségi közlemény hivatalos szóhasználata szerint a halálesetet "nem övezik gyanús körülmények". A brit rendõrségi nyelvezetben ez a kifejezés mindig arra utal, hogy a hatóság feltételezése szerint az áldozat önkezével vetett véget életének.